# Ròcafèra

Ròcafèra (Roquefère en francés) es una comuna lengadociana situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Ròcafèra :
| | Masamet | |
| Lo Mas de Cabardés | | La Bastida Esparveirenca |
| | Las Ilhas | |

## Toponimia
### Ròcafèra

Las fòrmas ancianas son : Rochafera en 1124, Rocha Fera en 1233, Roca Fera en 1258, Castrum de Rupefera en 1262, De Ruppefera en 1479, Rocquefère en 1532, Locus Roquefere en 1544, Roquefaire al sègle XVII, Roquefère en 1781. La prononciacion occitana es Roquofèro, dins la grafia de l'abat Antòni Savartés, donc [,rɔkɔ'fɛɾɔ].
Lo mot Ròcafèra es format de dos elements, un nom e un adjectiu. Lo nom es ròca, d'un mot prelatin *rocca, passat dins las lengas romanicas. A lo sens de « montanha o tuca rocassuda », puèi de « castèl fòrt bastit dessús ». Ròcafèra es doncas una formacion de l'epòca feudala. L'adjectiu es l'occitan fèra, « salvatja,ferotja », femenin de fèr, del latin ferus. L'abat Savartés manda a Sant Martin, ancian decimari (lòc desparegut ? demòra sus la mapa actuala Plo St-Martin) a las raras entre Ròcafèra e Lo Mas de Cabardés, dont las fòrmas ancianas son Decimaire de Sainct Martin en 1372, Campus Sancti Martini al sègle XV, Plo de Saint-Martin (cadastre, seccion de Cubserviès).

### Cuccervièrs (nom supausat)

Las fòrmas ancianas son : Querium Serverium en 1233, Locus sive masata de Querico Cerverio en 1479, Cugservier, que les notaires appellent Quioio, [comprene Querio] Serverio en 1493, Cuxervier en 1529, Quierservier en 1376-1587, Cug,... Cucg Serviès en 1589, Cuxervyé en 1640, Cubsurbier en 1778, Cutserviès.
Lo nom sembla format de l'oronyme d'origina desconeguda cuc e de l'adjectiu cervièr, per caracterizar un lòc salvatge, territòri del ferum. Lo plural s'es ajustat a partir del sègle XVI. Las fòrmas de tipe querio, querium pòdon èsser l'indicacion d'un passatge de quier a cuc, o (mai probablament) un artifici dels escribas que refusavan d'escriure un nom que lo latin non coneissiá.

## Istòria

Entre 1790 e 1794, Ròcafèra annexèt Cubiere (nom francés) (sembla que siá Cupserviès, nom francés, benlèu Cuccervièrs).

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| junh de 1995 | (2026) | Francis Bels | PS | conselhièr general 1974-1992 |
| ? | 1995 | Robert Bels | PS | conselhièr general 1992-2015 |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton del Mas de Cabardés; es ara del canton de La Vallée de l'Orbiel (en francés).

## Demografia

modificar « persona »  v · d · m 
Evolucion demografica Populacion comunala actuala (2013): 68, totala: 71 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 267 | 276 | 316 | 253 | 279 | 276 | 310 | 293 | 266 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 261 | 273 | 286 | 263 | 258 | 230 | 219 | 252 | 231 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 203 | 213 | 201 | 150 | 124 | 111 | 111 | 105 | 98 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 75 | 50 | 39 | 44 | 57 | 56 | 80 | 78 | 78 81 |
| 2009 | 2010 |
| 75 78 | 72 75 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 80 abitants e la densitat èra de 9,93 ab/km².

## Véser tanben

* Comunas d'Aude

## Ligams extèrnes

* Ròcafèra sul site de l'Insee

## Nòtas

* ↑ Abbé Sabarthès, Dictionnaire topographique du département de l'Aude, 1912, p. 356, legir en linha https://gallica.bnf.fr/ark:/12148/bpt6k110095d/f448.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 571
* ↑ Abbé Sabarthès, Dictionnaire topographique du département de l'Aude, 1912, p. 401-402, legir en linha https://gallica.bnf.fr/ark:/12148/bpt6k110095d/f493.item.texteImage
* ↑ Abbé Sabarthès, Dictionnaire topographique du département de l'Aude, 1912, p. 114, legir en linha https://gallica.bnf.fr/ark:/12148/bpt6k110095d/f206.item.texteImage
* ↑ http://cassini.ehess.fr/cassini/fr/html/fiche.php?select_resultat=29617
* Portal de Lengadòc